    Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        23.09.2005
Nr. 22/405


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 122/2005 pentru ratificarea Acordului cadru de împrumut între România şi Banca de Dezvoltare a Consiliului Europei, semnat la Bucureşti la 28 iulie 2005 şi la Paris la 1 august 2005, cu care comisia noastră a fost sesizată în fond cu adresa Biroului Permanent nr.  PL.X. 360 din 13 septembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă 
a Guvernului nr. 122/2005 pentru ratificarea Acordului cadru de 
împrumut între România şi Banca de Dezvoltare a Consiliului Europei, 
semnat la Bucureşti la 28 iulie 2005 şi la Paris la 1 august 2005
Cu adresa nr. PL.X. 360 din 13 septembrie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 122/2005 pentru ratificarea Acordului cadru de împrumut între România şi Banca de Dezvoltare a Consiliului Europei, semnat la Bucureşti la 28 iulie 2005 şi la Paris la 1 august 2005.
La întocmirea raportului s-au avut în vedere avizele Consiliului Legislativ, şi Comisiei juridice, de disciplină şi imunităţi.
Prezentul proiect de Lege are ca obiect de reglementare  ratificarea Acordului cadru de împrumut între România şi Banca de Dezvoltare a Consiliului Europei, în valoare de 51,2 milioane EURO, pentru finanţarea Proiectului privind reabilitarea reţelelor rutiere şi feroviare deteriorate de inundaţiile din primăvara anului 2005.
Împrumutul este acordat pe o perioadă de 20 de ani cu 5 ani perioadă de graţie, cu o dobândă subvenţionată prin Fondul Fiduciar Selectiv.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Finanţelor Publice doamna Cucu Florentina – şef serviciu şi din partea Agenţiei Naţionale Administrare Fiscală domnul Bodu Sebastian – preşedinte. 
La lucrările comisiei au participat  20  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege privind aprobarea Ordonanţei de urgenţă a Guvernului nr. 122/2005 pentru ratificarea Acordului cadru de împrumut între România şi Banca de Dezvoltare a Consiliului Europei, semnat la Bucureşti la 28 iulie 2005 şi la Paris la 1 august 2005, în şedinţa din data de 23 septembrie 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


          Consilier parlamentar:
          Onete Alexandru

